Entrevistem Pau Alabajos - auva!cat\nEntrevistem Pau Alabajos\n27 febrer 2015 17 març 2020 Susana MancheñoLeave a Comment on Entrevistem Pau Alabajos\nEntrevistem a Pau Alabajos, cantautor de Torrent, País Valencià. Fa uns mesos va presentar el seu darrer treball #PAUALPALAU, un recull de cançons dels seus deu anys de carrera musical. Això és el que ens va explicar…\nFoto: © Xepo WS\nHas celebrat els 10 anys dalt dels escenaris, però que et va portar a fer música?\nVaig començar a cantar sense grans expectatives, més per passar l’estona que altra cosa. Vaig començar al carrer, a la plaça de la Mare de Déu de València, al carrer Micalet, en el districte de Ciutat Vella i ho feia com un divertiment. A poc a poc vaig anar sofisticant la manera de tocar la guitarra, vaig començar a escriure les meves primeres cançons, vaig anar evolucionant i vam tenir l’oportunitat d’enregistrar un disc el 2004, que ens va servir com a presentació per tocar en sales, en teatres i en cases de cultura del País Valencià i de Catalunya. Va arribar un moment que em vaig adonar que estava dedicant més temps a la música que als meus estudis, vaig haver de triar i vaig decidir apostar per professionalitzar-me en el tema de la música.\nEn que t’inspires a l’hora de crear les teves cançons? Que vols transmetre?\nA cada cançó vols transmetre coses diferents, les cançons que faig són bastant autobiogràfiques. Quan parlen en primera persona del singular són més privades, més íntimes, parlen d’aquelles coses que em preocupen o que m’emocionen, de la meva vida, de les coses que experimento vitalment… Les que estan escrites en plural, amb nosaltres, són més col·lectives i s’inspiren en coses que llegeixo a la premsa o a les xarxes socials. D’alguna manera expliquen la realitat social que vivim actualment, en una situació d’urgència social i política de grans dimensions.\nCom a cantautor creus que l’actual situació de la llengua i del país influeix en la música?\nEvidentment, sobretot en el cas del menyspreu institucional que pateix la llengua i la cultura valenciana a casa nostra. La Generalitat Valenciana i les institucions públiques han maltractat, des de temps immemorials, qualsevol manifestació cultural i artística en la nostra llengua, de tal manera que els artistes han adoptat una posició política a l’hora d’enfrontar-se al paper en blanc i a l’hora de pujar a l’escenari. Moltes vegades se’ns acusa de ser cantautors o músics polítics i això no hauria de ser una acusació, perquè un cantant hauria de poder parlar amb llibertat sobre qualsevol tipus de qüestió o de tema. El que em sembla menys normal és, que a les radio-fórmules comercials només puguis tocar determinats temes, que els artistes s’hagin d’autocensurar per a poder fer que la seva música es difongui per aquests mitjans de comunicació.\nCom veus la salut musical al País Valencia i en conjunt als Països Catalans?\nAra mateix l’escena musical valenciana està en un moment dolcíssim en l’àmbit creatiu. El creixement exponencial pel que fa a producció discogràfica ha sigut brutal els darrers 10 anys. Cada vegada s’ha obert més el ventall estilístic, cada vegada hi ha més descàrregues, més reproduccions en streaming, més videoclips, més pàgines web, més recopilatoris, més festivals, més públic. Estem en un moment de creixement, però una mica alternativament. Com les institucions públiques no donen suport a totes aquestes manifestacions artístiques, la indústria ho pateix. La projecció internacional que té la música demostra que hi ha molt bons artistes, molt bons cantants, molt bons creadors de cançons… però la indústria encara té una assignatura pendent que és poder fer que més músics es professionalitzin, que les condicions no siguin tan precàries a l’hora d’actuar o a l’hora de fer un treball dins el món de la música. El govern hauria de canviar radicalment les seves polítiques de promoció cultural, no només en la música sinó en tots els àmbits artístics, i això farà que realment més creadors puguin viure del seu treball i puguin treballar amb dignitat.\nCreus que la música és una bona fórmula per canviar les coses?\nPer a mi la música és terapèutica, dic que són cançons autobiogràfiques perquè quan em poso davant del paper en blanc, amb la guitarra, intento fer una cançó que m’agradi a mi, alguna cosa que no hagi escoltat abans, que falti… Pot ser molt utòpic dir que una cançó canvia el món però en realitat és una idea, un missatge, una emoció que llances al ciberespai, al públic i que l’oient l’agafa, la fa seva, la transforma i crea una mena de debat, que encara que tu no ho vegis, és com una petita acció imperceptible que pot desembocar en grans canvis quan tu la fas teva. Per exemple, quan vam estar a Palestina, els dèiem: “sabem que una cançó nostra no canviarà les coses”, perquè la situació allà és molt dura i històricament ha sigut molt injusta, “però esperem que us doni una miqueta d’escalfor, d’ànims…” i això ja és suficient per canviar les coses, per posar un granet d’arena.\nHas celebrat 10 anys de carrera musical editant el disc #PAUALPALAU que recull part del teu treball en tot aquest temps però amb un entorn de luxe: un concert simfònic al Palau de la Música, acompanyat de 60 músics, amb moltes col·laboracions, recitant Estellés… Com va sorgir la idea de fer una gravació d’aquest tipus?\nJa havíem fet algun tipus de col·laboració en els anteriors discos amb l’orquestra, per exemple el 2008 a la cançó “Euskal Herria batega”, del disc Teoria del caos i a Una amable, una trista, una petita pàtria, Laura Navarro va fer uns arranjaments d’orquestra per a “Inventari”, per a “Una nit a Berlín” i per a “Fosses del Silenci”. Aprofitant que teníem 4 cançons orquestrades i volíem fer una posada de llarg amb motiu dels 10 anys, va sorgir la idea d’intentar orquestrar més cançons i fer-ho al Palau de la Música. Com feia tant de temps que no hi havia un artista valencià, un cantautor compromès, que pogués presentar les seves cançons en un espai escènic com el Palau de la Música de València, que hauria de ser la casa de tots els músics valencians, vam decidir reivindicar la figura de Vicent Andrés Estellés. Vam creure que, en un lloc com aquest i sabent la influència que ell havia tingut sobre el meu treball, podia ser una bona manera de convidar a altres artistes a la festa. Per això, Cesk Freixas, Feliu Ventura, Miquel Gil, Vicent Partal, Núria Cardenes… van estar col·laborant amb nosaltres.\nHas portat la teva música per diferents escenaris internacionals i recentment va fer una gira per universitats d’Estats Units (NY, Chicago, Columbia). Com reben la teva música fora de les nostres contrades?\nÉs una cosa curiosa portar les cançons fora de les nostres fronteres, deixes caure alguns prejudicis… A la gent, evidentment, li costa entendre les lletres, perquè és una llengua que no es domina fora, però almenys et miren d’igual a igual, als ulls. Et miren com a una cultura de 12 milions de parlants, possiblement la cultura d’una nació sense estat més contundent i més forta de tot el món, amb una projecció mediàtica i cultural importantíssima i per això s’interessen. La situació política que es viu a casa nostra, genera curiositat en el públic. Una llengua com la nostra és més parlada que algunes llengües oficials de la UE. En altres llocs seria una llengua d’ús i normal, si no existissin els prejudicis de l’estat espanyol respecte a les llengües que ells anomenen “perifèriques”. És molt agradable poder explicar a gent de fora el que està passant quotidianament al nostre país. Sorgeixen moltes preguntes, sobre la independència, sobre la cultura… i això et fa sentir com una mena d’ambaixador, pots explicar la teva manera de veure el país. La llunyania et fa guanyar perspectiva, veure les coses una miqueta des de fora, i contrastar-ho amb altres cultures, amb altres maneres d’entendre el món, i això sempre és enriquidor.\nA més de la promoció del disc #PAUALPALAU, estàs preparant disc amb temes nous?\nSí, estem preparant un disc nou però encara no sabem quan sortirà. Encara no tenim massa clar com serà el resultat final però ja hem començat a posar les mans en farina.\nEt podrem veure el proper dissabte 14 de març al Barnasants, ens pots avançar algun concert més?\nEl 15 de març, l’endemà, estarem a Girona a la plaça Sant Feliu i després anirem fent diversos concerts pel país valencià, en diferents auditoris, cases de cultura, teatres… Anirem actualitzant l’agenda de la pàgina web.\nFa uns dies vas ser elegit per encapçalar la candidatura de Compromís a l’alcaldia de Torrent. Que suposa això per tu? Com encaixa aquest fet en la teva carrera com a músic?\nCrec que encaixa d’una manera molt natural. En el meu treball artístic, la política sempre ha estat un ingredient importantíssim, he parlat sobre política, he cantat sobre política, he actuat en àmbits polítics… Hi ha un moment en què et planteges si tot aquest discurs que fas damunt d’un escenari no seria més coherent aplicar-ho a la vida real, sobretot en el municipalisme, perquè a mi el que m’interessava era el meu poble, era Torrent, era poder fer alguna cosa per les persones amb què convisc quotidianament, i per això he fet aquest pas. Hem deixat les bambolines enrere però no abandonem la música, seguirem compaginant les dues coses, crec que és possible, que es pot fer. D’alguna manera és fer una cosa que ja feia però passant a primera línia. La participació activa que tenia fins ara en els moviments socials del poble, simplement, la passo a primera línia de foc, a la política de Torrent.\nQuins són els teus projectes per als propers mesos?\nAra mateix estic centrat en la campanya, una vegada han passat les primàries, perquè les eleccions són al maig. També estem presentat el disc #PAUALPALAU i fins als mesos d’abril/maig estarem fent concerts.\nMoltes gràcies Pau, per haver-nos dedicat el teu temps, i molta sort en aquesta nova etapa!\nCLAMS, música per la inclusió


Com podem atraure als clients al punt de venda? - Xarcuteries Bosch\nTots els empresaris desitjarien tenir el poder d’aconseguir que els clients entrin en el seu establiment. Així que tot i que no existeix un remei màgic, sí que hi ha alguns trucs que poden ajudar-te a aconseguir-ho, i Singular Shop te’ls explica:\n1-. Aparador que cridi l’atenció:\nQue aquest espai llueixi és molt important, ja que és la teva targeta de presentació. L’objectiu de l’aparador és que atregui a la clientela i la forma de complir-ho és reunint tres qualitats: ser atractius a la vista, que els productes es vegin nous i que tinguin bon preu. Cal no oblidar que l’aparador ha d’estar ben distribuït i seguint un estil de colors i formes. També és essencial que ofereixi una imatge pulcra en tots els seus elements: vidres, productes, cartel·les, etc. L’ideal és canviar cada tres o quatre setmanes els elements i variar l’aparença perquè no avorreixi.\n2-. Estimula la compra amb la col·locació del producte.\nSabies que més de la meitat de les compres que es realitzen no estan planificades? Sí, és la famosa compra per impuls, aquesta que es decideix en el mateix establiment quan el client se sent atret per un producte. Per motivar aquesta compra és important col·locar els productes de forma estratègica. Per exemple, els nous que estiguin més a la vista que els de sempre, amb això s’aconsegueix que el client recorri tot el local, a la recerca d’aquest producte que sol comprar diàriament.\n3-.Mobles que ajuden a la venda\nExisteixen diferents tipus de mobles expositors, el millor és escollir quin usar depenent del producte que es va a exposar. Per exemple, perquè el producte sigui el protagonista el millor moble és el de paret ja que potencia el producte de forma individual. Els mobles que trobem enmig del pas, serveixen per a promocions de marca o descomptes especials. L’expositor que mostra el producte de cara també estimula la compra, ja que es veu de forma clara. Però si parlem d’estimular, les neveres de fred, funcionen. Sobretot, si són vitrines d’autoservei.\n4-. Els sentits, grans aliats.\nNo existeix millor eina de venda que la de captació a través dels sentits. A cas no has sentit l’atracció de l’olor de crispetes encara que estiguis a metres del cinema? És el gran truc de l’atracció mitjançant l’olfacte, i funciona. El curiós de l’olor és que a part de crear ambient actua en la memòria i fa que ho recordis en la distància. També, a través de la mirada som manipulables, de forma inconscient centrem la nostra atenció en els objectes el color dels quals ens transmet alguna sensació agradable. Cada color té una intenció, així que en carnisseries optaríem per colors més tènues o malves.\n5.- Provoca amb les ofertes\nUn bon truc perquè el preu d’un producte ofert resulti més atractiu és col·locar-ho al costat dels articles més cars. Col·locar bé les ofertes pot ser un suport per vendre productes que tenen poca sortida. Les zones de major compra, les anomenades ‘zones calentes’, corresponen a l’entrada de l’establiment, el passadís central i la línia de les caixes. Són ideals per situar les grans ofertes i els productes de compra més impulsiva. Mostrar ofertes especials és una manera de motivar al client perquè realitzi una compra que no tenia prevista\n6.- Fes la compra agradable.\nÉs fonamental que el client se senti ben atès perquè torni a comprar. Així que és essencial que el personal sigui amable des de la rebuda, fins al comiat. L’atenció que rebi serà decisiva: que ho atenguin sense presses i amb amabilitat serà indispensable perquè torni. Per garantir aquesta experiència positiva es pot acompanyar la compra amb un fil musical que acompanyi a l’espera o al moment de comprar. Com més ràpida sigui la música més ràpid s’anirà el client, així en hores punta podríem posar una mica més animat. Per contra, amb una música lenta estaríem convidant al client al fet que es prengui el seu temps i gaudi, amb el que tindríem més possibilitats de compra.


La Veu del País Valencià 24-Feb-2014\nDilluns, 24 de febrer a les 12:45h Cultura\nEl jurat valora molt positivament l’activitat d’Escola Valenciana com a impulsora de la normalització lingüística del valencià en tots els àmbits i especialment en el sistema educatiu valencià\nLinguapax Internacional és una organització no governamental creada per la Unesco i dedicada a la valoració i protecció de la diversitat lingüística mundial. Linguapax afirma que totes les llengües són iguals en dignitat més enllà de les diferències entre comunitats lingüístiques en els aspectes demogràfics, polítics, econòmics i jurídics i que totes les llengües són patrimoni de la humanitat.\nEscola Valenciana, Premi Internacional Linguapax 2014\nDes de l'any 1999, el 21 de febrer és celebrat arreu del món com el Dia Internacional de la Llengua Materna amb l'objectiu de destacar la importància de la diversitat lingüística i de l'educació multilingüe. Com cada any, Linguapax Internacional aprofita aquesta commemoració per fer públic el nom del guardonat del Premi Internacional Linguapax que s'atorga com un reconeixement a lingüistes, investigadors i entitats de la societat civil que hagen destacat per la promoció de la diversitat lingüística o de l'educació multilingüe.\nEn aquesta ocasió, la candidatura guanyadora del premi és Escola Valenciana - Federació d’Associacions per la Llengua. El jurat del premi, format per quaranta-cinc experts internacionals, ha valorat l’encert d’una col·laboració eficaç entre els múltiples actors que treballen pel futur de la llengua valenciana, el caràcter constructiu, festiu i popular dels programes d’Escola Valenciana, i el fet que es tracta d’una experiència exemplar per a altres comunitats lingüístiques que treballen pel respecte a la diversitat lingüística i la pau.


Archive for Juny 17th, 2020\nWednesday, Juny 17th, 2020\nEl desenvolupament i distribució d’una vacuna eficaç i segura contra el coronavirus representa l’única solució duradora a la pandèmia. Mentre no hi hagi vacuna, haurem de seguir extremant les mesures de seguretat i higiene i estar preparats per un possible rebrot.\nEl problema és que no hi ha cap garantia de poder trobar-la immediatament. El desenvolupament de la vacuna és un procediment molt complex i solen passar al voltant de deu anys abans de tenir un producte disponible.\nLa Comissió ha presentat avui un pla per mirar d’aconseguir-ho en un termini de 12 a 18 mesos, si no abans i sense comprometre la seva seguretat, qualitat o eficàcia.\nAixò vol dir fer front a dos grans reptes: en primer lloc calen inversions ràpides i a gran escala en capacitats de producció. Per poder protegir a tota la població caldrà produir centenars de milions de dosis. A més, caldran grans quantitats de matèries primeres per tal que la producció comenci tan bon punt es finalitzen assajos clínics o fins i tot abans. Volem avançar-nos perquè tot estigui preparat per a la producció un cop la vacuna hagi superat tots els assaigs clínics i s’hagi certificat la seva seguretat i la seva eficiència.\nCom ho farem? En primer lloc, la Comissió subscriurà acords de compra avançada d’una vacuna individual amb els productors\nen nom dels estats membres. A canvi del dret a comprar un nombre determinat de dosis de vacuna en un període de temps i a un preu determinats, la Comissió finançarà una part dels costos inicials a què s’enfronten els productors de vacunes de l’Instrument de suport d’emergència.\nAquest finançament es considerarà com un abonament de les vacunes que realment adquiriran els Estats membres quan ja estigui certificada i llesta per la producció. El finançament provindrà d’una part significativa del Instrument financer de suport a emergències, que compta amb 2.700 milions d’euros. A més, els productor poden obtenir suport addicional mitjançant préstecs del Banc Europeu d’Inversions. Les empreses amb un candidat a vacuna prometedor, que ja estiguin o estiguin a prop d’iniciar assajos clínics, són convidades a contactar amb la Comissió.\nEn segon lloc, la Comissió vol adaptar les normes de la UE a la urgència actual per accelerar el desenvolupament, l’autorització i la disponibilitat de vacunes, mantenint els estàndards de qualitat, seguretat i eficàcia de la vacuna.\nFinalment, l’enfocament comunitari proposat per assegurar les vacunes als europeus complementa els esforços de resposta global per aconseguir l’accés universal a la vacuna. El suport a les empreses amb assaigs clínics i amb les capacitats de producció en expansió beneficiarà la població mundial. Garantir l’accés puntual a una vacuna per a tots els estats membres permetrà també que l’activitat econòmica i social es reiniciï a les fronteres i protegirà els ciutadans d’un nou rebrot de la pandèmia.\nLa Comissió està disposada a explorar amb els socis internacionals si un nombre significatiu de països d’ingressos alts acceptaria reunir recursos per reservar vacunes dels productors. Això no ho farien només per ells mateixos, sinó també per als països de renda baixa i mitjana. Perquè una cosa està clara: Europa només estarà protegida contra la pandèmia si el món també ho està.


Ajuntament de Sant Vicenç de Montalt - S'obre una convocatòria per crear una borsa d'operaris de la Brigada Municipal\nPortada > Territori i Sostenibilitat > Obres i Serveis Municipals > Brigada Municipal de Serveis > Notícies - Actualitat\nS'obre una convocatòria per crear una borsa d'operaris de la Brigada Municipal\nTermini de presentació de sol·licituds: del 17 al 30 de novembre\nMitjançant aquesta borsa de treball es pretén fomentar la contractació de persones en situació d’atur del municipi, posant especial atenció a les persones amb més dificultats d’inserció laboral i/o en situació de risc d’exclusió social.\nL’Ajuntament de Sant Vicenç de Montalt ha iniciat el procés de selecció per a la creació d’una borsa d’operaris de la Brigada Municipal. Els/les aspirants que passin a formar part d’aquesta borsa, amb caràcter interí, cobriran substitucions derivades de qualsevol necessitat d’absència, suplència, acumulació de tasques, o vacants temporals que puguin donar-s’hi a la plantilla de la Brigada Municipal.\nEl termini per a la presentació d’instàncies començarà a comptar des del dimarts dia 17 de novembre i finalitzarà el dilluns dia 30 de novembre.\nPodeu consultar els requisits necessaris i els detalls del procés de selecció en aquest ENLLAÇ.\nLa selecció dels aspirants es farà mitjançant la valoració curricular i la realització d'entrevistes.\nEls/les candidats/es interessats/des hauran de presentar la sol·licitud, acompanyada de tota la documentació requerida al registre de l'Ajuntament.\nAVÍS: a causa de la crisi sanitària l'OAC només atén amb cita prèvia, que podeu demanar a través d'aquest FORMULARI. Les sol·licituds també es poden presentar de manera telemàtica (amb certificat digital) des de l'apartat de Tràmits del web municipal, emplenant una instància genèrica, o en qualsevol de les altres formes previstes a l'article 16 de la Llei 39/2015, de 1 d’octubre, del procediment administratiu comú de les administracions públiques.


Dia mondial de la poesia: Reivindicació d’Anna Dodas, poeta assassinada - VilaWeb\nDivendres 21.03.2014 14:05\nDia mondial de la poesia: Reivindicació d’Anna Dodas, poeta assassinada\nAvui divendres al Casal Jaume Primer de Perpinyà a les 18h30, la Casa de la Generalitat i l’Institut Franco-Català Transfronterer porten una atenció particular a l’edició 2014 del Dia Mundial de la Poesia de la UNESCO, amb la presentació d’un petit espectacle de lectura de poemes d’Anna Dodas, al qual un grup d’estudiants de català de la Universitat de Perpinyà ha treballat durant els darrers mesos. Un espectacle sobri i breu destinat a fer conèixer aquesta escriptora i els seus versos al públic de Catalunya Nord. Un moment inèdit important, sense cap dubte ...>>\nDv 21 de març del 2014\nAquest any, la celebració a Perpinyà del Dia Mundial de la Poesia tindrà un caire particular ja que homenatjarà una poeta jove, Anna Dodas, que semblava tenir-ho tot per esdevenir un dels noms importants de la literatura catalana però que va morir assassinada, a 23 anys. La seua mort brutal, el 1986, pels pendents de les Cevenes, mentre efectuava un viatge en auto-stop amb una amiga seua també assassinada, va commoure Catalunya i en particular el món de les lletres.\nNadiua de Folgueroles, prop de Vic, havia guanyat un premi de poesia important i els seus versos havia atret l’atenció d’escriptors notables. Per això, avui, quasi trenta anys més tard, sembla necessari recordar-la i reivindicar la seva obra, necessàriament breu però densa i brillant.\nSI voleu fer un tast d'aquesta poetessa vos recomanem que visiteu aquest enllaç al blog de Gloria Bosch on a més de la poesia de l'Anna Dodas trobareu més poetes. Altres enllaços per saber més d'aquesta poetessa : Associació d'escriptors de llengua catalana ; i aquest blog on li fan un homenatge


ERC, ICV i Compromís condemnen al congrés la violència policíaca - VilaWeb\nDiversos diputats mostren cartells amb el lema 'Jo també sóc l'enemic' · Posadas els crida a l'ordre i talla Baldoví a la tribuna\nDiputats d'ERC, ICV, IU, Compromís i CHA han mostrat avui el seu suport als estudiants valencians i han condemnat la violència policíaca. Ho han fet durant el ple al congrés espanyol, on diversos diputats han ensenyat cartells amb els lemes 'València: jo també sóc l'enemic' i 'Dimissions'. Per la seva banda, el diputat Joan Baldoví ha denunciat (vídeo) la brutalitat de la policia durant la seva intervenció des de la tribuna, però el president del congrés, Jesús Posadas, l'ha tallat unes quantes vegades.\nAmb els cartells, els diputats d'ERC i ICV demanaven també la dimissió de les autoritats que han permès que la policia actués amb tanta violència durant les protestes dels estudiants. Al cap d'una estona, però, han recollit els cartells perquè Posada els ha cridat a l'ordre.\nJoan Baldoví ha pujat a la tribuna on ha denunciat les càrregues i el tractament dels estudiants per part del cap de la Policia, Antonio Moreno, que els va qualificar d'enemics. El discurs ha estat interromput per Posadas en diverses ocasions perquè considerava que Baldoví no parlava d'allò que havia de parlar.


[Actualització] Puigcercós passa de puntetes per les infraestructures estratègiques per a l'Ebre - marfanta.com\n[Actualització] Puigcercós passa de puntetes per les infraestructures estratègiques per a l'Ebre\nPublicat per Gustau Moreno Pérez el dia 5 d’octubre de 2010 | 5.10.10\nEl president d'ERC, en el col·loqui del Col·legi d'Enginyers de Camins, Ponts i Ports de Catalunya.\nEl president d'Esquerra, Joan Puigcercós, ha presentat avui les propostes d'ERC en infraestructures, en el marc del cicle d'esmorzars-col·loquis que organitza el Col·legi d'Enginyers de Camins, Ponts i Ports de Catalunya. Puigcercós ha dit que "la planificació de les infraestructures ha d'estar al servei del desenvolupament econòmic del país", i ha fixat com a tres eixos fonamentals la fibra òptica, la formació (la recerca universitària i la formació professional) i el ferrocarril. De fet, l'aposta per la fibra òptica és una de les infraestructures citades pel candidat d'ERC que afecta les Terres de l'Ebre, a través del projecte Xarxa Oberta. Així, Puigcercós ha dit que no es pot renunciar a la connexió de l'A7 amb l'A2 per Castellbisbal, a l'accés de rodalies a la T1 de l'aeroport del Prat i l'accés de la xarxa de mercaderies de ferrocarril als ports de Barcelona i Tarragona. També ha marcat com a estratègics els projectes de desdoblament de l'Eix transversal i l'eix Vic- Ripoll, l'Eix Diagonal entre Manresa i Vilanova, així com l'Eix Pirenaic i la Ronda del Vallès.\nActualització: Segons fonts d'ERC, durant la seua intervenció Puigcercós sí que ha reclamat un impuls pel polígon Catalunya sud i ha denunciat el fet que hi passi un xarxa d'alta tensió, sense que el polígon tinga encara una subestació elèctrica. A més, ha reivindicat el tren d'alta velocitat entre Tarragona i Castelló, i ha comentat l'aposta per la fibra òptica que ja s'està començant a instal·lar a Tortosa.


Mor als 85 anys l'escultor mataroní Manuel Cusachs - Regió7 :: El Diari de la Catalunya Central\nMor als 85 anys l'escultor mataroní Manuel Cusachs\nEn el monestir de Montserrat hi ha algunes peces seves com 'Abat Oliba'\nefe / mataró 15.02.2019 | 11:54\nManuel Cusachs rep la Creu de Sant Jordi de mans de l'aleshores president de la Generalitat, Jordi Pujol, el 2001 WIKIPÈDIA\nManuel Cusachs rep la Creu de Sant Jordi de mans de l'aleshores president de la Generalitat, Jordi Pujol, el 2001\nL'escultor mataroní Manuel Cusachs Xivillé, autor de diverses peces per al monestir de Montserrat, com l'obra Abat Oliba, la Sagrada Família, els jardins del Palau Robert de Barcelona i de la figura que recorda Josep Puig i Cadafalch al Palau de la Generalitat, ha mort aquest dijous a la nit als 85 anys d'edat.\nDesprés de conèixer-se el seu decés, el president de la Generalitat, Quim Torra, a través del seu compte de Twitter, ha recordat que va rebre la Creu de Sant Jordi l'any 2001 per "una trajectòria que agrairem sempre", a la vegada que ha donat el seu condol a família i amics.\nNascut a Mataró (Maresme) l'any 1933, Cusachs va iniciar la seva formació a l'escola de dibuix de Manuel Cuyàs i va ser contertulià del dibuixant Ricard Opisso, però va ser el contacte directe amb el granit de les pedreres de la seva comarca allò que el va decantar definitivament cap a l'escultura.\nVa ampliar els seus estudis a Perusa (Itàlia) gràcies a una beca i també es va formar a Mallorca al costat de l'escultor Joan Rebull.\nEl seu estil va ser hereu de l'expressionisme i la figuració lírica dels anys 1930 i 1940 i van ser el retrat i la figura humana el més habitual de la seva creació.\nLes seves peces formen part de fons d'art de corporacions oficials i de col·leccions particulars d'Europa, els Estats Units i Àsia, segons informa el seu web personal.\nManuel Cusachs, casat i pare de cinc fills, era acadèmic de la Reial Acadèmia Catalana de Belles Arts de Sant Jordi i fill adoptiu d'Òrrius (Maresme), on tenia el seu taller i la seva residència.\nEl president del Consell Nacional de la Cultura i de les Arts (CoNCA), Carles Duarte, ha assenyalat a través de Twitter que aquesta nit ha mort "un dels grans escultors del nostre país", un home "savi i un artista excepcional. Dol i emoció".\nLa direcció general de Política Lingüística ha lamentat el seu decés i ha recordat que és autor dels guardons del Premi Pompeu Fabra i Ròbert Lafont, que atorga aquesta institució.\nLa directora general de Política Lingüística, Ester Franquesa, ha rememorat que l'escultor va acudir sempre a totes les cerimònies d'entrega dels premis, mentre que l'Arxiu Maresme ha destacat que va ser col·laborador de l'entitat i que al vestíbul de la seva seu es conserva una escultura seva amb els motius heràldics de Mataró.\nL'Ajuntament de la capital del Maresme també ha expressat el seu condol per la mort de l'artista.


IB3 | Retiren la posidònia a la platja del Port d’Alcúdia\nRetiren la posidònia a la platja del Port...\nPortada > > Retiren la posidònia a la platja del Port d’Alcúdia\nRetiren la posidònia a la platja del Port d’Alcúdia\nSón efectes del temporal de gener\nToni Sorell @ib3noticies\nL’Ajuntament d’Alcúdia ha hagut d’invertir una partida pressupostària extra de 80.000 euros per netejar la zona de la Platja del Port. El temporal del mes de gener va fer que la mar tragués una gran quantitat de posidònia que va engolir tota la platja. Ara, ja han començat a netejar els efectes del temporal per tenir-ho tot a punt per a Setmana Santa.\nLes excavadores i els camions no aturen de retirar la posidònia acumulada damunt la platja des del mes de gener passat . Cap temporal, dels que recorden a Alcúdia, havia deixat una estampa com aquesta.\nA part de la zona de platja, el consistori també està fent feina per millorar i condicionar distints punts d’esbarjo infantil, un a l’escola Porta del Moll, un altre al parc de sa Pilota i a la zona d’Alcanada, que han costat 350.000 euros.\nEl Consistori alcudienc compta amb un romanent de tresoreria de 55 milions d’euros i aviat aprovarà un pressupost de gairebé 5 milions d’euros per continuar millorant tant la zona d’Alcúdia com el Port.


Vols Zagreb - Telaviv | Vueling\nVols a Tel Aviv des de\nGrans platges de sorra daurada, mercats exòtics, centres comercials exclusius i una oferta cultural molt variada.\nTel Aviv és la ciutat més gran i popular d'Israel. Compta amb grans platges de sorra daurada, mercats exòtics, centres comercials exclusius i una oferta cultural molt variada. Tel Aviv també és coneix amb el nom de ciutat blanca per la gran quantitat d' arquitectura Bauhaus que s'hi pot apreciar.\nSi t'agrada conèixer altres cultures, un indret de visita obligada és el Museu de Tel Aviv, on s'explica la història de la fundació del poble jueu i del desenvolupament de la ciutat. I, per observar la vida diària dels habitants autòctons, pots apropar-te al parc Iarkon, el més conegut tant de la ciutat com del país.\nDes de Tel Aviv també pots visitar Jerusalem, la capital d'Israel i una ciutat molt important a nivell històric i cultural.\nReserva ja el teu vol a Tel Aviv!


TUMATEIX LLIBRES, parlem de llibres.: NI TAN ALT NI TAN DIFÍCIL de Areceli Segarra\nNI TAN ALT NI TAN DIFÍCIL de Areceli Segarra\nCrec que ara fa temps que no parlo de Lleidatans. Dons dedicaré una part d'aquesta setmana a posar-me al dia.\nRecordo que un cop em van fer dues preguntes, a mode de joc. Quines sensacions tens quan estàs davant del mar mirant les onades? i Què sentiries si t'adonessis que estàs perduda al mig d'un bosc?. Més o menys, m'ho va preguntar una amiga ja fa molt temps i no les recordo amb exactitud. Resulta que les meves respostes es podien aplicar a Què sents davant la vida? i Què sents davant la mort? No soc psicòloga, però es veu que hi ha moltes preguntes d'aquestes per descobrir respostes indirectament.\nTinc vertigen, del de les alçades, del que de vegades et deixa paralitzat en un lloc on no hauries volgut estar i no pots tirar ni endavant ni endarrere. Això pot ser que es reflecteixi també a la vida? que de vegades et fa vertigen atrevir-te a tirar endavant un projecte? Ens conformem amb el que hem fet des de fa temps per por a caure?\nAmb pròleg d'Andreu Buenafuente i unes paraules de Jamling Tenzing Noray. L'Araceli Segarra ens presenta el seu primer llibre on ens parla de la tragèdia de l'accident del 1996 a l'Everest. Araceli Segarra és rigorosa, persistent i ens ha demostrat que és capaç d'aconseguir coses increïbles. En aquest llibre trasllada la seva experiència lluitant i estimant la muntanya a la vida quotidiana. Les nostres muntanyes poden ser formar una família, independitzar-se, començar un nou negoci... qualsevol repte. Com molt bé diu el títol per tirar endavant només hem de pensar que no hi ha res Ni tan alt Ni tan difícil. Sempre cal intentar-ho.\nEtiquetes: Araceli Segarra, LaGALERA, VARIS LLIBRES\nNo el llegiré pas! Aquesta dona no em queia especialment bé, pensava que ja havia passat a la història. Mmm... el pròleg és del seu ex, no...?\n4 de novembre de 2013 a les 10:38\nDoncs, no ho se si és el seu ex...\n4 de novembre de 2013 a les 11:10\nDoncs mira, jo l'última pregunta que et van fer si que la podria contestar...\nUna vegada anant a una trobada poètica em vaig perdre a la nit al mig del bosc, amb el cotxe. Tot era fosc i negre , només faltava sentir l' udol dels llops...\nÉs curiós perquè el més normal és que estigués espantada, doncs no,\nestava molt tranquil·la, vaig pensar que sempre podria trucar al 112...Finalment el cotxe d'un pagès que tornava a casa , va ser la meva salvació.\n4 de novembre de 2013 a les 20:36


Hi ha mots que se'n mengen d'altres | TradilingTradiling\n← Coneguem l’islam\nEl pirateig de Nefertiti →\nHi ha mots que se’n mengen d’altres\nPublicado el 13.04.2018 por Narcís Figueras\nHi ha mots que se’n mengen d’altres. Vet ací una afirmació que pot semblar sorprenent o cridanera a primer cop d’ull –per això la fa l’autor del llibre que comentem i per això mateix la reproduïm–. Ara bé, la frase no fa sinó enunciar d’una manera detonant, directa, una faceta del canvi lingüístic, la que afecta el lèxic.\nUn traductor, un corrector, un lingüista al servei d’una empresa periodística, editorial o audiovisual, ha de ser ben conscient d’aquesta mena de fets, de transformacions, que experimenten els mots d’una llengua i que, a més, no sempre són generals en tots els territoris d’aquesta, sinó que poden concernir certes generacions, determinats territoris, el col·lectiu humà que ha viscut una experiència concreta.\nEnric Gomà, incansable lector de diccionaris i piulador impenitent, entre d’altres ocupacions, ha volgut aplegar 92 parelles de mots catalans, tots normatius (tret de dos), el primer dels quals s’ha cruspit pràcticament el segon o està en tràmit de fer-ho, i n’ha ocupat literalment l’espai. Les causes són generalment la proximitat amb el castellà (o amb l’anglès) i un cert esnobisme i ganes d’avenir-se amb un llenguatge periodístic (l’anomenat “tevetresè”, de TV3) que tendeix a incorporar novetats d’una manera ràpida, a solemnitzar trivialitats i a generalitzar calcs entre llengües i entre registres. Gomà proposa “fumigar”, és a dir, no fer desaparèixer o eliminar d’una manera completa, però sí controlar, mantenir a ratlla, no deixar proliferar ni sortir de registre o generalitzar, alguns mots relativament recents que han colonitzat el català-barceloní d’avui, mots com ara apropar (per acostar), aturar (per parar), colpejar (per pegar), digerir (per pair), usual (per habitual), i molts més.\nLa presentació del llibre a l’Ateneu Barcelonès va reunir un grup selecte de “linguaires” –els catalans quasi tots en duem un a dins, com de meteoròleg– que van reflexionar en veu alta sobre la conveniència de llibres com aquest. Magí Camps, Màrius Serra, Pau Vidal i Rodolf Ortega, a qui l’autor havia demanat de no parlar del llibre sinó amb l’excusa del llibre, van cantar-ne, així i tot, les virtuts i van oferir opinions, fenòmens i comentaris valuosos que el situen i ens situen. Entre d’altres coses, podem destacar el fet que l’amenitat de l’obra, l’humor que traspua i el focus que projecta sobre els mots analitzats sintonitza de manera pertinent i clara amb el que la nova gramàtica de l’Institut ha posat al cim de la taula i que, per més que se sàpiga, sovint en el cas del català no es té prou en compte: que hi ha registres diversos i que no es parla –i no s’hauria de parlar– de la mateixa manera en un article de diari que fent la cervesa amb la colla o davant del jutge o quan un és entrevistat en un programa de televisió.\nAixí doncs, les persones que es dediquen avui dia –o les que es formen per poder-s’hi dedicar en el futur immediat– a la correcció de textos esdevenen més aviat “adequadors” de textos. La norma s’ha desdoblat en diverses normes, en diverses opcions de registre, més adequades o menys segons el grau de formalitat o informalitat de la situació comunicativa, sigui real o sigui la que es vol reflectir en la ficció (personatges d’una novel·la o d’una sèrie…) o d’acord amb l’àmbit territorial on es doni o es vulgui publicar o comunicar.\nGomà aporta una reflexió entretinguda, erudita en part i amb una bona dosi de seny, sobre una sèrie de mots que, per a ell i la seva generació de barcelonins de família burgesa, catòlica i catalanista, han desaparegut de l’escena pública, engolits per d’altres que el periodisme escrit o oral ha projectat i ha fet esdevenir majoritaris. S’hi posa en primer terme la historicitat del canvi produït i alhora la reflexió, plena de sentit, per bé que no de format acadèmic, sobre les causes. Que, a més, la lectura sigui amena i sovint faci esbossar el somriure o fins esclafir la riallada –per més que no ho farà en la mateixa proporció entre els que no hi comparteixin generació– és quelcom molt d’agrair i que fa el llibre doblement recomanable.\nEnric Gomà, Control de plagues. 92 paraules catalanes per fumigar.\nAmb dibuixos de Marc Torrent. Barcelona: Editorial Pòrtic, 2018, 240 p.\nLa publicació d’aquest llibre ha rebut elogis a la premsa d’Oumayma Bouamar, Manuel Cuyàs i Jordi Galves.\nAcerca de Narcís Figueras\nVer todas las entradas por Narcís Figueras →


Chelo García Cortés s'enfonsa en parlar del suïcidi de la seva mare Chelo García Cortés s’enfonsa en parlar del suïcidi de la seva mare – El Món\nChelo García Cortés s’enfonsa en parlar del suïcidi de la seva mare\nRedacció 22/05/2020 11:36 am\nChelo García Cortés s’ha sincerat com mai no ho havia fet a ‘Sálvame’, el que ha tret a la llum episodis desconeguts sobre la seva infància i les seves reflexions més profundes. Encara arrossega el trauma del suïcidi de la seva mare, que va treure’s la vida quan Chelo era només una nena: “Ella va decidir marxar… No he pogut ser nena per això. Les imatges que tinc sobre la meva mare són de quan jo tenia entre cinc i onze anys, quan la visitava a la clínica. He arribat a la conclusió que va decidir acabar amb la seva vida perquè tenia por a fer mal. Ara crec que puc dir que era bipolar. En aquella època no es podia dir…”.\nI afegia: “Jo vaig haver d’anar al psiquiatre després de veure que el meu pare distribuïa ansiolítics quan la meva mare venia de vacances a casa. Després del naixement del meu germà, van endur-se-la a una clínica de Vigo abans de venir a Madrid. El meu pare va ser el meu ídol, el meu Déu. Jo no he sentit que la meva àvia m’agafés en braços. L’únic que volia la meva àvia era criticar la meva mare”.\nChelo García Cortés a ‘Sálvame’ / Telecinco\nCom va assabentar-se del suïcidi de la mare? La meva mare va enviar el meu germà petit al parc amb la dona que teníem a casa. Quan van tornar se la van trobar morta. A mi m’ho va dir la directora de l’escola. Em va portar al despatx i em va dir que la meva mare havia comès un pecat, que era una pecadora. Menys mal que estava el meu tiet i em van treure d’allà. Aquell dia vaig dir que no volia saber res més de les monges”.


Llagostera Ràdio - Empreses gironines donen un centenar de tauletes per combatre l'aïllament dels malalts de coronavirus a hospitals\nEmpreses gironines donen un centenar de tauletes per combatre l'aïllament dels malalts de coronavirus a hospitals\nUna pacient amb covid-19 ingressada al Trueta fent una videoconferència. / Foto: Hospital Josep Trueta\nArticle Anterior El pavelló de Fontajau de Girona es convertirà en hospital de campanya per pacients amb coronavirus\nSegüent Article El Gremi de Pastissers preveu pèrdues de fins al 50% i proposa aprofitar la segona Pasqua per tornar a celebrar la festa\nLa tecnologia per combatre l'aïllament que pateixen els malalts afectats per la covid-19.\nAquest és l'objectiu de la iniciativa solidària per aconseguir tauletes perquè els pacients puguin comunicar-se online amb els familiars.\nLa campanya solidària va començar fa dues setmanes per iniciativa del cardiòleg Ramon Brugada i l'empresa Girona Fibra de Besalú i ha aconseguit el suport d'altres empreses i institucions com la Cambra de Comerç de Girona i l'Associació d’Empreses de Noves Tecnologies de les comarques de Girona.\nI és que als símptomes de la malaltia també s'hi afegeix l’angoixa que crea en malalts i familiars la manca de contacte per les estrictes normes de seguretat i aïllament.\nEl personal sanitari assegura que el sentiment de solitud es combat amb les videoconferències amb les tauletes que ells mateixos, malgrat la càrrega assistencial que tenen als hospitals, s'encarreguen d'organitzar. Tant els pacients com els centres hospitalaris i familiars valoren molt positivament la iniciativa.\nDestaquen que per a alguns dels pacients més ancians és el primer cop que parlen amb els seus familiars a través d’una videoconferència. El sistema també permet connectar-se diverses persones alhora de manera que podran mantenir videotrucades múltiples.\nLes empreses que han fet el centenar de donacions són Girona Fibra, la Cambra de Comerç de Girona i l’associació AENTEG, Protec, GNA, Metalquimia, Brontobyte Cloud, Esolvo, Infoself, Efimàtica, Easypromos, La Selva i Ricard Arriada. Els càmpings gironins, a través de l’Associació de Càmpings, han donat també trenta tauletes. El material ja s'ha lliurat als hospitals Trueta de Girona i el Santa Caterina de Salt.\nDes de l'hospital Josep Trueta de Girona també s’ha treballat amb l’Ajuntament, que s’ha fet càrrec de posar en marxa un blog a través del qual la ciutadania pot fer arribar missatges de suport als pacients ingressats.\nEl blog s'ha posat a disposició de la comunitat educativa de la ciutat per donar resposta a la voluntat que moltes escoles han fet arribar a l'hospital de poder traslladar missatges d’acompanyament als pacients.\nA les tauletes també s’ha posat un accés directe al blog per tal que els pacients puguin llegir aquests missatges.\nnotícia comarcal\thospital\tsanta caterina\thospital josep trueta\tcoronavirus


Espores - CONREANT EN IGUALTAT\nAlboraia, aqueix lloc on la brisa fa olor a terra i mar al mateix temps, on el llauro és el personatge autòcton per excel·lència i on resideix el cor de l'horta valenciana, ha inspirat un projecte social amb xiquets d'allò més verd. Conreant en igualtat, una iniciativa que pretén educar en igualtat a través dels horts comunitaris.\nEl projecte, que es desenvoluparà al llarg del 2017, està coordinat per la ONGD Menuts del món, i Nubia Forero, especialista en drets de la infància i coordinadora de projectes de sensibilització, en col·laboració amb el Centre d'Acolliment i Recepció de Menors Les Palmeres i l'Ajuntament d'Alboraia. A més està finançat per la “Fundación Alcampo por la Juventud de Francia”.\nL'objectiu és connectar dos tipus d'infància amb necessitats diferents però amb els mateixos drets, la dels menuts amb i sense família. Així, 50 xiquets, xiquetes i joves del Centre d'Acolliment Les Palmeres, on està situat l'hort, i la resta de menors que viuen en aquest poble de València, treballaran junts a través d'aquesta experiència directa amb el medi ambient i les seues cures.\nTot açò per a despertar en ells relacions igualitàries basades en el respecte, la llibertat d'expressió i la tolerància, sense distinció de sexe, raça i llengua, i evitant la promoció de la violència o l'exclusió, però a més inspirar iniciatives similars en altres llocs del territori. De forma paral·lela es realitzaran també diferents activitats relacionades amb les bones pràctiques mediambientals, el comerç just o l'art, entre altres. Una bona manera de connectar als més nens amb la natura on el Jardí Botànic no podia faltar.\nAPRENENT a ser llauro Al BotÀnic\nPortar una horta pot ser una experiència d'allò més gratificant, el contacte amb la terra, la satisfacció de veure créixer les llavors que has plantat i després poder arreplegar i menjar-te els teus propis fruits, a més de passar temps a l'aire lliure. Però també pot arribar a ser frustrant si no tens uns coneixements bàsics necessaris. Què plante en cada temporada? per què s'està morint la meua tomaquera? quan toca recol·lectar? Molts són els dubtes que poden sorgir quan mai has treballat l'horta!\nÉs per açò que el Jardí Botànic ha volgut sumar-se a aquest projecte oferint assessorament als xiquets i xiquetes participants, perquè es convertisquen en tots uns experts agricultors. I que millor manera d'aprendre que treballant directament amb les nostres jardineres Ana Fernández i Carmen Latorre en la xicoteta horta del Botànic. Així, dissabte passat 4 de març va tenir lloc una jornada formativa en el Jardí on un primer grup de xiquets i xiquetes va poder tacar-se la mans de terra a través d'un taller pràctic d'horticultura.\nVisitarrn la zona de compostatge, feren llavorers de tomaqueres, plantaren i recol·lectaren hortalisses, apreneren a fer cavallons i, en definitiva, com funciona una horta com la nostra, amb cultius de temporada i autòctons, per a ajudar a preservar la nostra agrodiversitat. I per a acabar, van poder descobrir tots els secrets que tanca el Jardí a través d'una visita guiada de la mà del Gabinet de Didàctica. Tota una experiència que esperem que els servisca de gran ajuda i que puga repetir-se prompte.\nMentrestant, sempre podran consultar els consells que Carmen ens dóna mes a mes en espores a través del seu racó d'articles sobre l'horta. I tu, t'animes a participar d'aquest projecte solidari? Fes-te voluntari en Menuts del món!\nMés informació del projecte Cultivando en igualdad:\nMés en aquesta categoria: « Inspiració natural: DIY per celebrar San Valentí!\tINSPIRACIÓ NATURAL: DIY AMB FLORS COMESTIBLES »


Ginesta, 65 - SANT VICENÇ DE MONTALT\nSantvidental va obrir les seves portes el juliol de 2011 de la mà de la Dra. Àngels Pujol amb la idea de convertir-se en un centre d'alta especialització dental que combinés l'excel·lència dels tractaments amb el tracte més personal i proper.\nAvui, la Dra. Pujol capitaneja un equip professional i dedicat format per 4 doctors que exerceixen la seva àrea d'especialització en exclusiva: Ortodòncia, Periodòncia i Implants, Odontologia General i Estètica Dental i Odontopediatria. Tots ells treballen junts i de manera coordinada per aconseguir el millor rendiment de cada tractament.\nA més, cadascun dels nostres professionals es dedica a la seva especialitat en exclusiva, fet fa que tinguin una visió molt àmplia i una gran experiència en els tractaments que realitzen.\nComptem amb avanços tecnològics que proporcionen un diagnòstic fiable i fan eficaços els tractaments: radiografia digital, escàner intraoral 3D, programari per a disseny de somriure, programari per dissenyar cirurgia guiada per ordinador, etc.\nEls nostres especialistes poden ajudar-te a solucionar els teus dubtes i/o problemes bucodentals i aconsellar-te per lluir un somriure perfecte amb un tracte professional, especialitzat i personalitzat.


Convocatòria de subvencions Ajuntament de Marratxí 2013\nRedacció | 25/06/2013 | Seccions: Al Dia, Entitats Ciutadanes, Serveis\nL’Ajuntament ha publicat la convocatòria de subvencions 2013 per a entitats i associacions de Marratxí\nDes del passat dijous, dia 20, es troben exposades al tauler d’anuncis de l’Ajuntament la convocatòria de subvencions del present exercici de 2013, per a diferents associacions i entitats. Les àrees que convoquen les ajudes són: Participació Ciutadana, Gent Gran, Joventut, Educació i Cultura.\nEl termini per sol·licitar totes les subvencions convocades finalitza el proper 8 de Juliol.\nPel que fa a les que depenen de l’Àrea de Participació Ciutadana, les bases i model de sol·licitud s’han publicat avui al web de l’Ajuntament. Els beneficiaris de la convocatòria són els següents col·lectius i activitats:\nModalitat A) Manteniment AA.VV.: 6.000 €,amb un import màxim de 1.000 € per entitat.\nModalitat B) Manteniment Mestresses de Casa: 1.100 €, amb un import màxim de 1.000 € per entitat.\nModalitat C) Comissions de Festes: 16.000 €, amb un import màxim de 3.000 € per entitat.\nModalitat D) Confraries: 1.500 €, amb un import màxim de 1.000 € per entitat.\nModalitat E) Colcades de Reis: 4.400 €, amb un import màxim de 1.500 € per entitat.\nModalitat F) Manteniment Federacions /Confederacions: 1.000 €, amb un import màxim de 800 € per entitat.\nA continuació, fent clic al enllaços corresponents, podeu accedir a les bases i a la sol·licitud de les subvencions:


Cultruta > per a particulars > rutes ocasionals > Montjuïc 1929: expo. internac.\nMontjuïc 1929: l'exposició que canvià BCN\n- Una ruta per celebrar el 90 aniversari de l'Exposició Internacional a Barcelona, que s'inaugurà el dia 20 de maig.\n- Dos recorreguts diferents, de 2 hores (seguides) o de 4 hores (amb pausa), per aprofundir en la mesura del que cadascú l'interessi.\n- Inclou l'accés a la terrassa panoràmica del Palau Nacional (MNAC), sempre que la metereologia ho permeti (en cas de pluja, es tanca).\n- Amb el segell de qualitat CultRuta: guia oficial, grups de màxim 24 persones, i ús de radioguies.\nS'havia previst pel 1914 com a exposició de l'electricitat i es va acabar celebrant 15 anys després, com a Exposició Internacional. Un esdeveniment a l'alçada de l'Exposició Universal del 1888 o els Jocs Olímpics del 1992, però sovint oblidat perquè es celebrà i comportà canvis, bàsicament, a Montjuïc. Després d'haver estat pedrera, cementiri, hort, lloc d'escapada dominical... el turó s'omplia de palaus i pavellons (la majoria amb voluntat de ser efímers) i servia d'excusa per fer grans obres públiques a bona part de Barcelona.\n90 anys després, reviurem com va ser in situ, amb fotografies i explicacions amenes. I lògicament, veurem què en queda de tot plegat. Hem preparat dos recorreguts diferents perquè cadascú pugui escollir el que més s'adapti a la seva disponibilitat i interès.\nRuta de tarda, curta: 2 hores amb la Plaça Espanya, l'Avinguda de Maria Cristina, el Palau Nacional, els Jardins Laribal i l'eix del carrer Lleida.\nRuta de matí, llarga: 4 hores amb la Plaça Espanya, l'Avinguda de Maria Cristina, l'Avinguda de Ferrer i Guàrdia, la Foixarda, el Palau Nacional, piscines Picornell, l'Estadi Olímpic, el Palauet Albéniz, els Jardins Laribal i l'eix del carrer Lleida. Inclou una pausa per lavabos, consumicions per lliure, trucades, etc.\n- 23/novembre, 16:00h, curta, español\n- 01/desembre, 10:00h, llarga, català\n- Inici: Escola Francesc Macià (Pl. Espanya, 2).\n- Final: Carrer de Lleida (no és circular).\n- Amb ús de radioguia per seguri les explicacions del guia. Si en tens, porta els teus propis auriculars.\n- Aquestes rutes NO són accesibles amb cadira de rodes ni cotxets infantils.\n- La ruta curta dura unes dues hores i no està recomanada a menors de 14 anys.\n- La ruta llarga dura unes quatre hores i no està recomanada a menors de 10 anys.\n- Preu base: 20,00€ / persona. No admet els vals RegalaRuta.


Telèfons de sobretaula. Venda de Telèfons fixos a Barcelona | TS-Telecon\nInici » Productes » Telèfons » Telèfons sobretaula\nDins del nostre catàleg tenim models de telèfons de sobretaula fixos analògics i digitals, juntament amb tot un seguit de complements disponibles com auriculars per a telèfons fixos.\nEn els telèfons de sobretaula analògics tenim per exemple, la sèrie Alcatel Temporis que és una gamma de telèfons amb cable pensats per al públic en general, amb característiques que complementen la funció principal del telèfon.\nAmb els telèfons fixos digitals s'accedeix a una nova dimensió en qualitat d'àudio, disseny, productivitat en les comunicacions i atenció al client. Són telèfons que inclouen una potència de comunicació i múltiples opcions avançades.\nJuntament amb la venda de telèfons fixos, l'equip de Telecon Sistemes el guiarà i assessorarà perquè triï exactament el telèfon que s'adapti a les seves necessitats, a més d'oferir tot el suport necessari per a la seva correcta instal·lació, configuració i ús.\nEn funció de business partners, vam realitzar la venda de telèfons fixos Alcatel i també la venda telèfons Snom, Yealink, Panasonic, Siemens, Aastra, etc...


La Festa Major de Molins de Rei pretén arribar a un públic més familiar | Viu Molins de Rei\nCasals i Paz mirant el cartell de la Festa Major // Ajuntament de Molins de Rei\nCoincidint amb les eleccions al Parlament de Catalunya. Així arriba la Festa Major de Sant Miquel 2015, que se celebrarà entre el 18 de setembre i el 4 d’octubre, amb gairebé 90 actes programats i el seu clímax coincidint amb el cap de setmana del 27-S. Les noves activitats programades busquen “atreure el públic familiar”, segons informa l’Ajuntament de Molins de Rei. És per això que hi haurà més espectacles de circ, de música i cinema a l’aire lliure i la projecció d’una pel·lícula, Inside Out, al Pati del Palau. Serà una alternativa al recompte electoral per la nit de diumenge.\nUna de les novetats més destacades és l’eliminació definitiva del castell de focs després d’uns anys amb alts i baixos. El final de festa institucional tindrà una projecció de mapping a la façana del Palau dels Requesens. És a dir, la projecció d’imatges acompanyada de música substituirà el soroll i el color dels petards. D’altra banda, s’instal·larà una zona de food trucks –furgonetes i caravanes de venda de menjar que ja van ser presents a la passada Fira de la Candelera– a la plaça del Molí i s’està estudiant la possibilitat d’organitzar una holi party –festival dels colors d’orígen hindú– al Parc de la Mariona. Un dels objectius d’aquesta edició és “consolidar les activitats més enllà del Centre Vila”.\nJoan Ramon Casals (CDC), alcalde de Molins de Rei, ha assegurat durant la presentació de l’esdeveniment que el programa d’enguany, que es distribuirà a partir del pròxim 16 de setembre, és “una suma de novetats, tradicions, il·lusió i participació” i ha valorat la tasca de les entitats molinenques que “una vegada més han posat els cinc sentits” en fer una festa atractiva.\nXavi Paz (PSC), regidor de Cultura, ha assegurat que es tracta d’un programa que “agradarà més i a més gent i que, per sobre de tot, es podrà gaudir en família” i apunta que s’ha apostat per “mantenir allò que funciona, aprofundir en els canvis de les darreres edicions i introduir novetats atractives”. El pregó anirà a càrrec de l’Associació Obrera, l’entitat que enguany es converteix en centenària. El cartell, que ha generat tot tipus de reaccions a la xarxa, ha estat obra del dissenyador Josep Lluís Lara.\nSense canvis per les eleccions\nCasals i Paz han informat que de forma “consensuada amb les entitats” s’ha decidit no canviar cap acte tot i la coincidència de data amb les pròximes eleccions al Parlament de Catalunya. La coincidència del 27-S amb la Festa Major obligarà a l’Ajuntament a demanar reforços policials als Mossos d’Esquadra amb l’objectiu de “garantir el correcte desenvolupament” dels dos esdeveniments.\nEtiquetes:Associació Obrera Cartell Festa Major Molins de Rei cartell Festa Major Molins de Rei 2015 castell de focs eleccions 27S Eleccions al Parlament de Catalunya 2015 Festa Major Festa Major 2015 Festa Major de Sant Miquel Festa Major Molins de Rei food trucs holi party Inside Out Joan Ramon Casals Josep Lluís Lara mapping menjar ambulant palau dels requesens Parc de la Mariona pati del Palau plaça del Molí Xavi Paz


Grans preguntes que no em deixen dormir: On van a parar els mitjons desaparellats?\nMaurici 14 de febrer de 2013 a les 8:18\nSí que passa, sí, sobretot quan no poso jo la rentadora! És una petita batalla domèstica que tenim de tant en tant...\nSergi 14 de febrer de 2013 a les 19:30\nBen curiós. Tens alguna teoria que expliqui per què la freqüència de desaparellament de mitjons baixa quan poses tu la rentadora?\njomateixa 14 de febrer de 2013 a les 23:17\na mi més que no deixar-me dormir em suposen una despesa, a casa crec que en perdem més del normal...\nSergi 15 de febrer de 2013 a les 12:01\nHome, si és una despesa prou gran, potser us surt a compte invertir en Smart Socks i descobrir què passa amb els mitjons.\nGemma Sara 15 de febrer de 2013 a les 0:13\nGràcies, Sergi, per posar damunt la taula, damunt la pantalla, aquesta petita-gran qüestió. He flipat amb l'aplicació aquesta, sóc capaç de buscar-la, però surt més a compte comprar-te mitjons nous i prometre'ls que aquest cop no els perdràs de vista, per cert, a tu et passa aquest fenomen?\nSergi 15 de febrer de 2013 a les 12:03\nJo tinc una mena de solució que minimitza els efectes de l'entropia en el desaparellament de mitjons. Ja ho explicaré en el proper post que parli sobre el tema.\nGemma Sara 15 de febrer de 2013 a les 0:18\nAtenció, l'aplicació és gratis però cal iOS 5, vivir para ver...\nSergi 15 de febrer de 2013 a les 12:02\nDeuen ser autèntics i genuïns i-mitjons.\nAlba 4 de març de 2013 a les 12:39\njejejej, quina gràcia lo de l'aplicació aquesta! Curiós fenòmen el dels mitjons desaparellats!\nSergi 15 de març de 2013 a les 9:41\nQuan hi ha un clam prou transversal en la societat, el mercat s'afanya a trobar solucions.\nJosep 15 de març de 2013 a les 0:22\nLa veritat és que una societat secreta de coixos entra a les cases, i manipula electrodomèstics, per a recordar-nos la seua situació.\nSergi 15 de març de 2013 a les 9:42\nNo deixa de ser una bona explicació per al tema dels mitjons desaparellats... I si ho mires bé, fins i tot podríem trobar una metàfora de l'entropia.\nJosep 15 de març de 2013 a les 11:47\nBé, el màxim nivell de desordre es trobaria en el lloc on s'amaguen els mitjons desapareguts.\nSergi 15 de març de 2013 a les 13:08\nAixò és al quarto dels mals endreços de la casa on viuen aquests coixos de la societat secreta?


Wikiloc | Ruta COLL D'URIA - LA SALUT\nSenderisme (Rutes Senderisme a Espanya → Catalunya → Sant Miquel de Pineda )\nCOLL D'URIA - LA SALUT\n7.901 772 1774\nTemps en moviment 2 hores 20 minuts\nData de pujada 17 / d’abril / 2019\nColl d' Uría - Estany del Coll - Santuari de la Mare de Déu de la Font de la Salut - Coll d'Uría (Senderisme)\nColl d'Úria - Roca-roja (Cabrarès) - Coll d'Úria (Senderisme)\nColl d'Uria - Santuari de La Salut (Senderisme)\nColl d'Uría - Sant Miquel de Pineda - Via Verda Ruta del Carrilet I (Tram Olot-Girona) - Coll d'Uría (Senderisme)\nVista 250 vegades, descarregada 13 vegades\nRuta que amb sortida del Coll d'Uria ens durà fins el Santuari de la Salut tot passant pels avencs i la casa de Roca Roja.\nAparquem al Coll d'Uria a l'antiga carretera de Vic a Olot i travessem la carretera per agafar un camí que en surt en direcció sud i que va paral·lel a la carretera però que es va enfilant, de bon primer de manera suau i de mica en mica va agafant pendent. Aquest camí està fitat i és el que ens ha de dur fins a una casa en runes que es diu la Feixassa.\nDes de la Feixassa el camí ja planeja una mica més fins arribar a un clot amb grans blocs de pedra i anomenat Avencs de Roca-roja. Aquí si es vol us hi podeu entretenir una mica visitant cada un dels forats i petites cingleres que conformen el caos de roques. En sortir de la zona rocallosa hi ha un bosquet força net ja que hi habiten unes cabres que en fan el manteniment.\nEl bosc dona entrada a un prat en pendent que cal travessar per anar fins la casa de Roca-roja. Des de la casa es veuen unes antenes cap on ens hem de dirigir i on comença una pista que després de travessar un filat ens durà fins al Santuari de la Salut.\nPer a la tornada reculem per la pista fins el filat i ara deixem les antenes a la nostra dreta i seguim l'itinerari marcat i amb indicacions de San Feliu de Pallerols pel Coll d'Uria. Aquest itinerari no te pèrdua i de bon primer va planejant per una pista apte per a vehicles.\nPassem pel davant de l'Estany del Coll que deixem a la nostra esquerra i després d'un punt on la pista passa entre dues parets de pedra diversos indicadors ens menen fins a un corriol que inicia la baixada que ben senyalitzada per pals, marques grogues i alguna fita ens ha de dur en 3,5 quilòmetres fins al coll d'Uria on tenim aparcat el cotxe.\nRuines de la Feixassa.\nCasa de Roca-roja\nRuta molt recomanable per la vegetació que s'hi troba, els plans de la part superior i les vistes des del Santuari de la Salut.


Xina Proveïdors i fabricants de màquines de tall per plasma CNC - Preu directe de fàbrica - SUDIAO\nMàquina talladora de plasma CNC d'alta qualitat Màquina de tall per plasma CNC 1325, 1530 és opcional NOTA: graella de tall de potència plasmàtica 45A / ≤10mm 65A / ≤12mm 85A / ≤16mm 100A / ≤ 19mm Paràmetres tècnics: màquina talladora de plasma CNC Característiques: , més sòlid i estable (Opció: indústria ...\nMàquina talladora de plasma CNC d'alta qualitat\nLa màquina de tall per plasma CNC 1325, 1530 és opcional\nEl panell de metall i la placa inferior per al caràcter d'il·lustració cibernètica de publicació, el caràcter de ranura es talla. La precisió de tall ha aconseguit un objectiu excel·lent. Es pot aconseguir un límit inferior de la font de plasma de la màquina de tall per làser si es realitza la configuració de l'americà Hai Bao.\nEl fet que altres equips de publicitat (màquina formadora, escorça talladora, màquina de talla) s'ajuntin per formar la línia de muntatge del procés de fabricació del personatge publicitari ha substituït completament la forma tradicional de fabricació manual, de manera que l'eficiència del treball s'ha incrementat durant més de diverses dècades .\nLa boca de tall és més petita i ordenada, sense cap tipus d'abandonament, ha d'evitar-se retallar i fabricar per segona vegada.\nS'utilitzen metalls de xapa, com placa metàl·lica, xapa d'alumini, xapa galvanitzada, xapa d'acer blanc, etc.\nLa velocitat de tall és més alta, la precisió és més alta i el cost és més baix.\nLa configuració del sistema de control numèric és més alta, es realitza un soroll automàtic d'arc i és estable en el seu rendiment; la relació d'èxit d'arc sorprenent pot ser superior al 99%.\ngruix de tall de potència de plasma\n100A / ≤ 19mm\nSecció d'eines, taula de treball sòlida industrial\nEntorn per al programari\n45 Una potència de plasma Hypertherm (65A, 105A opcional)\nEl motor de pas a pas, l'eix Y adopta motor doble per conduir\nEstructura d'acer, òrbita quadrada\nSistema de controladors\nBastó i pinyó per a eix XY\nInici de DSP\nmàquina talladora de plasma CNC Característiques:\nLlençol de coure d'acer, més sòlid i estable. (Opció: llit de torns industrials)\nDissenys inclinats inclosos en el material raonable. Totes les peces i fragments de treball acabats es llisquen al llit sota, es pot netejar la màquina i obtenir peces de treball.\nLa transmissió d'engranatges d'alta precisió per a l'eix X, Y adopta motor doble per conductor.\nSorolls més baixos, moviment de coordenades estable i precís.\nSistema de control de Beijing STSRT amb funció d'estalvi d'elements automàtics, ús prolongat, interfície d'operació en anglès.\nPotència de plasma americà Hypertherm, major força de treball, ús prolongat. (Opció: 45A, 65A, 105A)\n1) Formació gratuïta;\n2) 12 mesos per a màquines, recanvis de llarga durada;\n3) Suport tècnic de 24 hores;\n4) Servei porta a porta suportat;\n5) Programari anglès, manual d'usuari i CD d'operacions (màquines CNC en fusta per a la venda);\n1. Paquet exterior: caixes de fusta d'exportació Sandard\n2. Paquet interior: pel·lícula estirament\nTemps de lliurament: després d'un pagament segur, en un termini de 10 dies, es concertarà l'enviament\nsi adoptem CIF, trobarem una millor companyia de transport marítim per a clients.\n1.Una garantia de qualitat d'un any, la màquina amb peces principals (sense incloure els consumibles) es modificarà de manera gratuïta quan es produeixin problemes durant el període de garantia.\n2. Manteniment sense càrrecs sense càrrec.\n3. Curs de formació lliure a la nostra planta.\n4.Oferim les peces consumibles a un preu de l'agència quan necessiteu reemplaçament.\n5.12 hores de servei en línia cada dia, suport tècnic gratuït.\n6.Machine s'ha ajustat abans del lliurament, s'inclou el disc d'operació.\n1: què tal a la zona de treball Max que necessiteu?\n2: en quin material treballes?\n3: què feixes fas, gravat, tallant?\n4: Quin tipus de servei després de vendre necessites que t'oferim?\nHot Tags: Màquina de tall per plasma CNC, Xina, proveïdors, fabricants, fàbrica, preu, en venda\nUn parell de: Màquines de tall plàstic de xapa Següent: Màquina de tall per plasma\nMàquina de nidificació CNC de partícules


Lboy arrancant calçots\nL'edmond i la Kumba ens visiten\n(exalumnes d'Aula Oberta)\nCalçots amb tempura...\n... i calçots al forn\nEl club de la truita\nEl passat dia 8 de febrer vàrem cuinar amb autèntics ous de gallina procedents -calentons i groguets- de Cassà de la Selva. Vàrem fer quatre truites: 1) de patata i ceba; 2) de xampinyons i all; 3) de botifarra halal; i 4) de tonyina i formatge. Les vàrem decorar amb tomates cherry, pebrots, carbassó i olives farcides. I vàrem acompanyar el tastet amb pa amb tomata i un xic de coca-cola.\nL'aula oberta de 4t surt al diari\nAquí teniu l'enllaç de la notícia d'El Punt Avui on apareixen els alumnes de l'Aula Oberta de 4t que van fer la presentació del seu receptari.\nEtiquetes de comentaris: Receptari\nDijous 13 de novembre els alumnes de 4t de l'Aula Oberta farem la presentació del nostre receptari. La farem a la biblioteca del centre a partir de les 3 de la tarda.\nEls alumnes explicarem el projecte "El Vallvera als fogons" i projectarem vídeos de les receptes que hem cuinat. Finalment, podreu gaudir d'un tast d'alguns plats fets per nosaltres mentre escoltem música dels països d'origen.\nAprofitem per fer-vos saber que tindrem a la venda el nostre receptari.


Enric I. Canela » Blog Archive » Montserrat Candini, Jordi Miralles i el Senat\nMontserrat Candini, Jordi Miralles i el Senat\nMontserrat Candini fa un dur article en resposta a l’article al diari espanyolista El País de Jordi Miralles, coordinador general de EUiA i vicepresident d’ICV-EUiA.\nL’article com diu Monserrat Candini escriu que les esquerres de casa nostra segueixen amb els somnis i els plantejaments del 6 i 7 de novembre de 1917, és a dir, de fa una mica més de 90 anys. Jo ho subscric però faig una petita correcció, l’esquerra que representa ICV-EUiA que no ha estat capaç d’adaptar-se als temps que corren. Un dia d’aquests voldran desfilar per les Rambles de Barcelona amb la falç i el martell.\nPer cert, aquests dies l’AVUI i La Vanguardia han assenyalat a Montserrat Candini com a possible candidata a senadora per Barcelona per CiU. Candini és regidora per Calella i va ser cap de llista, va guanyar les eleccions, però, ja se sap, aquells pactes la van enviar a l’opció. Calella ho lamenta. Espero que aquesta notícia sigui certa i aviat la veiem al Senat, em faria il·lusió. És conegut que això de les llistes és un atzar i no porta que sempre apareguin els més capaços.\nEls que em llegiu ja sabeu que no faig lloances partidistes. Si em doneu alguna credibilitat informeu-vos del currículum d ela Montserrat.


Biblio - AFA Escola Fabra d'Alella\nContacta'ns 691 966 874 / ampaescolafabra@gmail.com\nConstruïm la biblioteca de l’escola tots junts!\nDes d’inicis de 2017 el que només eren propostes es van convertint poc a poc en realitats. L’objectiu és transformar la biblioteca de l’escola en un espai atractiu, on vingui de gust gaudir de la lectura d’un fons de qualitat, actualitzat i que pugui despertar l’interès dels seus lectors potencials.\nAmb una biblioteca dividida actualment en dues grans àrees, lectura i coneixements, les tasques inicials s’han centrat en clarificar les seves matèries amb l’objectiu de facilitar al màxim la consulta del seu fons. El model per fer-ho ha estat una adaptació per biblioteques escolars de la Classificació Decimal Universal (CDU) que s’ha aplicat parcialment.\nL’autogestió és una altra de les fites buscades amb aquest sistema d’ordenació ja que els llibres no han estat identificats amb un topogràfic sinó amb gomets de colors, mides i formes diverses. Cada gomet té una equivalència amb les matèries de la CDU però al mateix temps ofereix un sistema entenedor i molt visual que permetrà als mateixos alumnes endreçar els llibres consultats.\nEntre els primers canvis que podreu visualitzar aquest mateix Sant Jordi (2017) destaquen per exemple l’adequació de la zona de petits lectors -on els alumnes que ho desitgin podran gaudir dels llibres estirats sobre una gran catifa formada per peces de plàstic tou, i la nova zona dedicada als còmics que fins fa ben poc tenien un pes marginal a la biblioteca.\nUn Sant Jordi on podreu participar en l’elecció del nom de la biblioteca de l’escola i en la creació de la nova zona de còmics tot fent la vostra donació d’un exemplar nou o en perfecte estat. A canvi de cada còmic l’AMPA us convidarà a berenar. Un nou fons que permetrà connectar lectura i alumnes de manera més propera.\nQueden però moltes coses per fer i molts projectes per tirar endavant. Els primers canvis han estat possibles gràcies a l’esforç i implicació del conjunt de l’escola, el professorat, l’AMPA i un petit grup de voluntaris. Però encara ens calen moltes mans... també les vostres!


Biblioteca Central de Terrassa | FaPaC - Portal comunitari AMPA\nInici › Biblioteca Central de Terrassa\nL'Ajuntament de Terrassa va començar a percebre fa temps que la realitat de servei bibliotecari que tenia en el seu municipi no s'adequava a les necessitats de la seva població.\nEls primers indicis els va donar l'estudi de M. Busquet, M. Palomera i J. Solé, de 1989, que apuntava tres punts d'inflexió fonamentals: la necessitat d'una xarxa única, la priorització d'una biblioteca central com a cap d'aquesta xarxa i la insuficiència dels equipaments, fons i serveis que en aquells moments s'oferien.\nParal.lelament, es posava en evidència que la biblioteca pública era el servei cultural que podia garantir millor l'accés del major nombre de la ciutadania a la informació i a la cultura. I passaven a ser assumides per l'Ajuntament de Terrassa les afirmacions que encapçalen el Manifest de la Unesco de la Biblioteca Pública (pdf).\nD'aleshores ençà, el municipi ha anat convertint en realitat els tres objectius que apuntava l'estudi esmentat: la unificació de les dues xarxes existents fins a 1998, la construcció de la bct, com a biblioteca cap de la xarxa i finalment la construcció de nous equipaments que de mica en mica van substituint els antics.\nTot això ha estat possible gràcies al Pla de Biblioteques de Terrassa, aprovat pel Ple el 26 de febrer de 1998, i que a grans trets, posa les bases per assolir un sistema de biblioteca pública d’acord amb les necessitats dels ciutadans d’avui. Pretén ordenar i equilibrar el sistema bibliotecari de la ciutat, racionalitzar-lo i dotar-lo de les infraestructures imprescindibles per donar els serveis que demanda la societat. Aquest Pla contempla la construcció d’una biblioteca per districte, alhora que comença a apuntar un marc teòric d’actuació i planificació.


Actualitzada 11/09/2017 a les 18:05\nL’expresident del FC Barcelona roman a la presó acusat de blanqueig\nL’Audiència Nacional ha acordat desbloquejar parcialment els comptes de l’expresident del FC Barcelona Sandro Rosell, a presó acusat de blanqueig, per fer front als sous de dos empleades, una de la llar i una altra auxiliar administrativa, als pagaments de dos hipoteques i impostos pendents.\nEn una interlocutòria, la secció tercera de la Sala Penal de l’Audiència Nacional estima parcialment un recurs de Rosell contra el bloqueig dels seus comptes, que acumulen gairebé 10 milions d’euros, i dels seus béns immobles, valorats en 13,7 milions d’euros.\nLa defensa de Rosell al·legava en el recurs que aquests 23,7 milions d’euros que sumen els béns bloquejats superen en gairebé 10 milions la quantitat que suposadament va blanquejar (14,9 milions) amb la venda dels drets audiovisuals de partits de la selecció brasilera de futbol.\nEn un recurs anterior davant de la jutgessa que investiga el cas, Carmen Lamela, la magistrada li va denegar el desbloqueig de part dels béns embargats perquè la multa que podria portar la seua actuació delictiva podria assolir els 58,3 milions d’euros, una quantitat molt superior a la relativa als béns embargats a Rosell.\nLa jutgessa va prendre aquesta decisió en considerar que l’expresident del Barça acumula més de 10 milions d’euros a l’estranger, concretament al Regne Unit, Irlanda, Luxemburg i Suïssa.\nDesprés de la negativa, Rosell va insistir a la Sala en què es desbloquegessin els comptes d’algunes de les seues societats per atendre algunes despeses, concretament el pagament de les nòmines d’una empleada de la llar i d’una auxiliar administrativa, així com altres obligacions fiscals i dos hipoteques.\nAra el tribunal de la secció tercera considera en una interlocutòria que cal mantenir el bloqueig als comptes de les societats TOC, TEC i Iniciatives, si bé accepta desbloquejar diners per a les nòmines, ja que considera que aquestes dos empleades són necessàries per a la família i per mantenir les diferents societats de Rosell.\nA presó des del passat 25 de maig, Rosell està acusat de quedar-se amb 6,5 milions d’euros de la venda de drets audiovisuals de partits de la selecció brasilera de futbol, una actuació per la qual se li imputa els delictes de blanqueig de capitals i pertinença a organització criminal.\nL’Audiència Nacional va desestimar per tercera vegada el passat 8 de setembre el recurs d’excarceració de l’expresident blaugrana en manifestar que persisteix risc de fuga i perquè, des que es va iniciar la investigació, s’han practicat diligències que apuntalen els indicis contra ell.\nL'Audiència Nacional rebutja per segona vegada deixar en llibertat Sandro Rosell


L'euríbor repunta al juliol després de tres mesos de descensos consecutius | Consumer\nL’euríbor, principal referència utilitzada en els préstecs per a la compra d’habitatge a interès variable, repuntó lleugerament al juliol fins al 2,076%, des del 2,014% del mes precedent. És la primera pujada després de tres mesos de descensos consecutius i aquest indicador encara acumula en l’últim any una caiguda d’1,569 punts.\nFa dotze mesos, l’euríbor estava en el 3,645%. En conseqüència, els clients d’un crèdit tipus -90.151 euros (15 milions de pessetes) a 20 anys- que duguin a terme en els propers dies la seva revisió anual, es veuran afavorits amb una rebaixa d’uns 70 euros en la seva quota mensual.\nLes dades facilitades ahir pel Banc d’Espanya -que seran oficials després de la seva publicació en el Butlletí Oficial de l’Estat (BOE)- es corresponen amb la suau estirada experimentada als mercats interbancaris durant les passades setmanes per a les operacions a un any.\nEls experts creuen que, després de l’estiu, l’índex de referència hipotecària més popular entre els compradors d’habitatges tornarà a baixar, també en minses proporcions, perquè les economies europees necessiten estímuls monetaris addicionals que facilitin la seva recuperació, i el Banc Central Europeu (BCE) podria decidir una nova retallada de tipus. Encara que és previsible que l’any proper pugin progressivament a causa de la recuperació econòmica.\nEncara que les entitats bancàries i algunes caixes d’estalvi han emprès una ofensiva comercial per desenvolupar préstecs hipotecaris a tipus fix, el descens dels tipus d’interès i les majors facilitats de subrogació i novació en els préstecs hipotecaris han reduït a gairebé testimonials les operacions de finançament d’habitatge d’aquestes característiques.\nSegons el Banc d’Espanya, en concloure 2002, els crèdits a tipus variable representaven el 93,9% del nombre total i el 97,7% dels saldos vius. Amb prou feines cinc anys abans, la quota dels préstecs hipotecaris a interès variable era del 75% en nombre i aconseguia el 85,8% dels saldos vius.\nD’altra banda, tres de cada quatre nous préstecs hipotecaris (incloses novacions i subrogacions) inclouen l’euríbor com a referència. Sobre un nombre total d’1,43 milions d’operacions de crèdit habitatge computades entre 1997 i 2002, les referenciades a l’euríbor ascendeixen actualment a 1,1 milions. Aquest indicador, per afegiment, no va ser introduït com a tipus oficial fins a juliol de 1999, mesos després de l’arrencada de l’euro.\neuríbor habitatge pre´stamos-ca


Foto: Josep Sort El Cumulonimbus és el núvol de tempesta per excelència. És un núvol dens i potent, amb una dimensió vertical considerable, amb forma de muntanya o d'enormes torres. Una part al menys de la seva regió superior és generalment llisa, fibrosa o estriada i, gairebé sempre, aplanada. Aquesta part s'estén freqüentment en forma d'enclusa o d'amplia melena. Per sóta de la base d'aquest núvol, sovint molt ombrívola, existeixen freqüentment núvols baixos que poden, o no, estar soldats a aquest, i precipitacions en forma de virga.\nFoto: Josep Sort Quan els corrents d'aire que formen els núvols convectius no arriben a terra, formen bosses que pengen de la base dels núvols. Per la seva similitud amb una mama, reben el nom de Mammatus.\nNo estan associats a un tipus de núvol concret, però sí han de ser cumuliformes.


Amb l'arribada de l'estiu parem les activitats fins a setembre i octubre. Ho celebrem amb un dinar al parc i un poc de música després, que sempre va bé! Ja portavem dos anys sense poder-ho celebrar i ja en teniem ganes...\nAra us esperem també el dia de la Dona a les Festes Majors, ja us anirem informant...\nT'agradaria millorar la teva escriptura o el teu parlar en català?\nApuntat trucant per telèfon 652995158 / 680786183\nAquest curs de català fàcil està pensat per a qualsevol persona que vulgui millorar l'idioma, no importa l'edat ni els coneixements previs que tinguis, ni que siguis catalanoparlant o castellanoparlant, només fa falta ganes d'aprendre. Per apuntar-te trucar per telèfon.\nSortida a al matí direcció Barcelona.\nArribada i visita amb guia oficial al Barri Gòtic\nDinar en restaurant de Barcelona amb el següent menú :\nCanelons, Rodó de Llom Ibèric amb guarnició, Crema Catalana,\nVi Solera del Penedès i aigua mineral.\nA l'hora acordada, sortida cap al Teatre Victoria per a assistir a les 17h. a la comèdia musical Billy Elliot”\n“La història es desenvolupa en plena vaga minera en una localitat al nord d'Anglaterra. Billy Elliot és un adolescent, fill i germà de treballadors miners, que en començar les lliçons de boxa s'adona que la seva veritable passió és el ballet.”\nPREU PER PERSONA: 105€\nGrup mínim de 50 places\n- Visita guiada al Barri Gòtic\n- Dinar en restaurant\n- Entrada al teatre, zona anfiteatre\nPer a apuntar-se i pagar passar per la gestoria Vanessa.\nTermini per a fer-ho fins al dia 22 de febrer.\nDissabte 11 de desembre a les 16,30 h. al Pavelló Polivalent\nTaller de cuina amb la col·laboració de Vanesa Bustos\nDissabte 18 de desembre a les 16,30 h. al Pavelló Polivalent\nTaller demostració de centres de Nadal a càrrec de Neus Ferré (Floristeria Neus) Es sortejaran els centres\nHem començat el curs en algunes activitats que ja es feien altres anys, com el taller de costura, el de patchwork i el de boixets o punta de coixí. Anirem introduint més coses, de moment estem preparant les classes de català i angles, el tait-xi, algun viatge i més coses... Us anirem informant!\nEtiquetes de comentaris: Activitats Tallers\nde desembre 18, 2021


De boca a orella. Dimecres 13 de març de 2019. Primera hora - RTVE.es\nDe boca a orella. Dimecres 13 de març de 2019. Primera hora\nLa inclusió dels nens amb necessitats especials a les escoles. Amb Noemí Santiveri i Luis Rojo. Connexions amb l’Escola Taiga de Barcelona\nveure més sobre "De boca a orella. Dimecres 13 de març de 2019. Primera hora" veure menys sobre "De boca a orella. Dimecres 13 de març de 2019. Primera hora"\n> De boca a orella. Dimecres 13 de març de 2019. Primera hora


Parlem d'electricitat: 2008\nQualsevol tipus de construcció pot tenir plaques solars\nFins i tot els cementiris. I el primer exemple, a Santa Coloma de Gramenet, s'ha inaugurat recentment. En aquest cas l'energia produïda és molt superior a la consumida pel cementiri, la qual cosa suposa uns ingressos addicionals per a la vila.\nSembla que la idea es podria estendre aviat a altres cementiris.\nPodeu trobar informació tècnica a: http://www.energias-renovables.com/paginas/Contenidosecciones.asp?ID=14&Cod=15172&Nombre=Noticia\nTots sabem que substituïnt les bombetes per làmpades fluorescents compactes podem estalviar força energia. Però també podem aconseguir estalviar energia substituïnt els fluorescents normals pels nous fluorescents eficients.\nPer exemple, amb els nous models que Philips ha tret al mercat podem estalviar un 10% de l'energia. Sembla poc però amb la quantitat de fluorescents que hi ha en un edifici d'oficines són molts kilowatts.\nPodeu trobar un fulletó informatiu al web de Voltimum).\nEstalvi energètic en els carregadors i alimentadors\nEl passat mes d'octubre els estats membres de la UE van aprovar una proposta de reglament que ha de regular l'eficiència energètica dels alimentadors externs. Aquests dispositius s'utilitzen per a rebaixar la tensió de la xarxa a nivells adequats per alimentar els aparells electrònics petits i en la majoria dels casos també passen de corrent altern a corrent continu.\nEl reglament permetrà estalviar un important quantitat d'energia doncs aquests dispositius són força ineficients i n'hi ha moltíssims. El reglament tindrà un periode d'adaptació.\nPodeu trobar més informació a: http://www.upc.edu/sostenible2015/noticies/nou-reglament-europeu-per-millorar-leficiencia-energetica-dels-carregadors\nElectroCity és un joc d'ordinador (a través d'internet) en el que l'usuari és el governador (alcalde, president) d'una ciutat i ha de gestionar-ne els recursos, el medi ambient i, com és lògic, la satisfacció dels seus habitants.\nLa idea és gestionar correctament l'aigua, l'energia, etc. mantenint la cura al medi ambient i la satisfacció dels vilatants.\nEl joc s'ha dissenyat pensant en nenes i nens de 7 a 9 anys. Està pensat també com a recurs didàctic per a l'aula i incorpora materials de suport al professorat. L'inconvenient és que està tot en anglès.\nPodeu accedir al joc a: http://electrocity.co.nz/\nL'enllumenat de l'hotel s'ha fet sense utilitzar bombetes incandescents que han estat substituïdes per altres làmpades més eficients. L'estalvi energètic dels 4000 punts de llum de l'hotel és important.\nEs comença a construir la primera planta solar termoelèctrica de sals foses\nEs comença a construir a Sevilla la primera planta termosolar de torre que utilitza sals foses per a acumular i transportar l'escalfor.\nLa planta consta d'una àmplia extensió de miralls que reflexen la llum del sol cap a un receptor situat la part superior d'una torre de més de 100 m d'alçada. En aquest receptors, unes sals s'escalfen fins a fondre's a una temperatura superior als 800ºC. Una part de les sals foses s'emmagatzema i l'altra es porta a un intercanviador de calor que genera el vapor que necessita la turbina. Quan no hi ha sol, les sals emmagatzemades permeten seguir generant electricitat.\nPodeu trobar més informació a: http://www.torresolenergy.com/es/index.html\nGeneració d'electricitat a partir d'energia solar tèrmica\nEn un futur proper Les Borges Blanques serà l'emplaçament de la primera planta de generació d'electricitat a partir d'energia solar tèrmica de Catalunya.\nLa planta, d'uns 20 o 25 MW concentrarà la radiació solar cap un tub per on circula oli que portarà l'escalfor fins a un intercanviador de calor que produirà el vapor que accionarà la turbina.\nPodeu trobar més informació a: http://www.gencat.cat/economia/icaen/butlleti/2008/09/pdf/solartermica_segre.pdf\nLes bateries fluents tenen capacitats molt superiors\nLes bateries clàssiques tenen diversos inconvenients: autodescàrrega, baixa capacitat d'emmagatzemament, etc. Les noves bateries fluents permeten superar aquests obstacles.\nEn les bateries fluents (flow batteries) els electròlits estan emmagatzemats en dipòsits diferents i van entrant a la bateria a mida que es necessiten. A la bateria els electròlits no es barregen sinó que estan separats per una membrana que només deixa passar determinats ions.\nPer exemple a les bateries PSB (Polysulphide Bromide Batteries) les reaccions que tenim a cada costat de la membrana són:\nNa2S4 + 2e- + 2Na+ --> 2Na2S2\n3NaBr --> NaBr3 + 2Na+ + 2e-\nEls ions Na+ passen d'un costat a l'altre travessant la membrana i els electrons circulen pel circuit elèctric extern. Per a recarregar les bateries només cal invertir les reaccions.\nPodeu trobar més informació a: http://www.leonardo-energy.org/drupal/node/2077\nLes instal·lacions solars fotovoltaiques no han de ser necessàriament petites\nUn consorci d'empreses liderat per SolarWorld ha posat en marxa a Extremadura una planta solar de 30 MW.\nEls elements fotovoltaics de la planta porten un sistema d'orientació de dos eixos que permet tenir-los sempre en la posició òptima per a captar la màxima radiació solar.\nPodeu veure la nota de premsa per a més informació.\nEn les línies frontereres entre plaques tectòniques hi sol haver brolladors submarins de magma (com volcans sota l'oceà). Aquests brolladors llencen al fons de l'oceà grans quantitats de minerals en estat líquid o pastós i a elevada temperatura.\nEl californià Bruce C. Marshall ha patentat un mètode per aprofitar aquesta energia i aquest material per a una triple finalitat:\nExtreure minerals útils\nSegons els seus càlculs es podria extreure fàcilment (dificultat semblant a la dels pous petrolífers submarins) d'un sol brollador l'energia equivalent a la d'entre 20 i 50 centrals nuclears com les que hi ha a Catalunya.\nL'extracció de minerals també seria molt més fàcil que la mineria convencional.\nEvidentment encara s'ha de treballar molt abans que aquesta proposta sigui una realitat.\nPodeu trobar informació a la pàgina: http://www.marshallsystem.com/complete.htm\nEl proper dia 21 es presenta a Barcelona el solartaxi. El seu inventor, el suïs Louis Palmer el presentarà a l'Escola Suïssa de Barcelona.\nL'electroimant més gran del món s'està construint a Florida. Es pretén fer un electroimant que arribi a 100 tesla (dos milions de cops més potent que un imant de nevera).\nEl principal problema és que l'imant no es destrueixi a si mateix per les enormes forces creades.\nL'electroimant servirà per a provar superconductors i per a fer proves d'ingravidesa sense haver de sortir a l'espai.\nPodeu veure més informació a: http://www.spectrum.ieee.org/sep08/6608\nL'Institut Català d’Energia organitza aquest concurs sobre temes d'energia, estalvi i eficiència adreçat a estudiants de secundària i darrer cicle de primària.\nPodeu trobar més informació i les bases a: http://www.icaen.net/index.jsp?type=1&opt=listado&opt2=ver&idnot=565\nNova tecnologia de cèl·lules solars que abaixa els costos d'instal·lació\nUn dels problemes de l'energia solar fotovoltaica és que els costos son tant elevats que el preu de venda de l'energia no sempre és rentable.\nEn el número d’agost de la revista IEEE Spectrum ens expliquen que una nova manera de fer les cèl·lules solars permet fer plaques més grosses amb uns costos de fabricació i instal·lació més econòmics.\nS'estima que el cost de l'energia generada ja serà molt proper al de generar amb energies molt més contaminants.\nPodeu veure més informació a: http://www.spectrum.ieee.org/aug08/6464\nNormalment els cotxes híbrids tenen una bateria de capacitat limitada doncs el cotxe està pensat per a funcionar cremant combustible i la bateria s'utilitza com a reforç en les puntes i per a recuperar l'energia del frenat. Així si el motor de combustió està aturat el cotxe només pot fer uns pocs quilòmetres a partir de l'energia de la bateria.\nL'empresa General Motors té un equip de treball, liderat per una dona, que està preparant un cotxe híbrid però que es comporta més com un cotxe elèctric que com un híbrid. Aquest cotxe porta unes bateries que li permeten fer més de 60 km només amb les bateries. Però com és un híbrid també porta el motor de combustió que li permet recarregar les bateries i amb un dipòsit que hi cap combustible per a més de 450 km.\nA més, el cotxe es pot endollar per a recarregar les bateries, de manera que si només fem recorreguts curts no ens cal gastar gens de combustible.\nPodeu trobar més informació a: http://www.spectrum.ieee.org/aug08/6488\nLloguer de cotxes elèctrics turístics\nJa es pot visitar Córdoba i Sevilla utilitzant un cotxe elèctric de lloguer. Els cotxes tenen un disseny modern i funcional molt diferents dels que fins ara es podien llogar en recintes tancats (per exemple parcs, zoològics, etc.).\nL'empresa organitza també una volta a Córdoba amb cotxe elèctric.\nWeb de l'empresa: http://www.blobject.es/\nEl cotxe de la cursa: http://blobject.net/2008/05/12/el-coche-elegido-cross-rider/\nEl projecte de línia d'interconnexió amb França\nAl web de la Comissió Europea podeu trobar els informes que ha fet o encarregat el Coordinador europeu per a la interconnexió elèctrica entre la península Ibèrica i França.\nEn aquests documents podeu trobar la justificació de la necessitat i la comparació d'alternatives en un llenguatge molt assequible.\nFa uns dies parlàvem de com explicar a les criatures el funcionament del sistema elèctric i comentàvem el vídeo que hi havia al web de Red Eléctrica. En el mateix web podem trobar també un còmic que pretén també explicar aquest tema i fomentar l'estalvi energètic.\nNo només és un cotxe elèctric!\nEns referim al Nissan PIVO 2, un cotxe elèctric que aviat sortirà al mercat. Porta quatre motors elèctrics, un a cada roda, i s'alimenta amb bateries d'ió-liti.\nPerò a més d'això, el seu disseny "futurista" recorda a una joguina i, en canvi, incorpora algunes funcionalitats que són el somni, des de fa dècades, de molts conductors i conductores. Destaquem el fet que la cabina gira respecte a les rodes de tal manera que sempre queda de cara a la marxa (s'ha acabat la marxa enrera) i les rodes es desplacen per a poder entrar lateralment a les places d'aparcament (ja no cal fer maniobres).\nSovint sentim a parlar sobre molts treballs de manteniment que es fan en tensió, és a dir sense desconnectar la instal·lació. Evidentment això requereix operaris molt preparats i estrictes sistemes de seguretat.\nPerò la cosa es complica quan parlem de línies d'alta tensió on els treballs s'han de fer a desenes de metres d'alçada sobre línies que estan a centenars de milers de volts. En aquest vídeo de Red Eléctrica podeu veure com es fan aquests treballs. Llàstima que el vídeo és curt i ràpid; si no us hi fixeu bé s'us escaparan moltes coses.\nEscalfem la piscina amb els ordinadors\nAixò és el que han fet a Suïssa, han aprofitat l'escalfor que generen els ordinadors d'un centre de dades per escalfar una piscina propera. Sens dubte una bona manera d'estalviar energia.\nMés informació a: http://www.engadget.com/2008/04/03/heat-from-data-center-used-to-warm-swiss-swimming-pool/\nEl centre de control elèctric\nEl centre de control elèctric (CECOEL), operat per Red Eléctrica, és el lloc on es planifica i supervisa la generació elèctrica per tal d'adaptar-la en tot moment al consum i també on es gestiona el funcionament del sistema de transport elèctric i el seu manteniment.\nAl web de Red Eléctrica podeu trobar un vídeo en el que explica d'una forma molt entenedora com és i com treballa aquest centre.\nParc eòlic municipal\nL'Ajuntament de Mediona ha decidit posar en marxa una iniciativa pionera: un camp fotovoltaic municipal que ha de generar l'energia que consumeixen les instal·lacions municipals.\nEn aquest cas, a més de la iniciativa "política" el sistema inclou una iniciativa "tecnològica" que no és nova però que encara no és habitual: les plaques fotovoltaiques s'aniran orientant automàticament per aprofitar al màxim la radiació solar.\nPodeu trobar-ne més detalls a: http://www.mediona.info/fotovoltaica/fotovoltaica.htm\nCom són les línies subterrànies d'alta tensió\nLes línies aèries d'alta tensió tots les hem vist moltes vegades, però les subterrànies no es veuen si no és en el moment de realitzar-les. Les subterrànies de 400 kV són encara més difícils de veure doncs a la Península n'hi ha escassos quilòmetres.\nAl web de Red Eléctrica podeu trobar uns vídeos en el que es veu com es va construir el tram de línia subterrània de 400 kV que substitueix un tram de línia aèria que dificultava l'ampliació de l'aeroport de Barajas. En el vídeo també es pot veure la fabricació, el transport i la instal·lació cable, el seu assaig i també el desmuntatge de la línia aèria.\nEl vídeo es presenta en dues versions: vídeo de presentació (7 min.) i vídeo tècnic (17 min.).\nQuin és el model més eficient per a l'electrodomèstic que necessito?\nSi heu de comprar un electrodomèstic, no oblideu consultar abans el web que WWF i CajaMadrid han preparat. Aquí podeu trobar la comparació de prestacions i eficiència dels diferents models que hi ha al mercat. Ara per ara hi podeu trobar frigorífics, congeladors, màquines de rentar roba i rentavaixelles.\nTambé podeu trobar en aquest web tota la informació sobre l'etiquetat energètic i l'estalvi a llarg termini dels aparells eficients.\nFuncionament del sistema de transport d'energia elèctrica\nFa uns dies parlàvem de com explicar als nens i nenes que l'energia es genera al mateix instant que es produeix i com es fa. Avui parlem de com explicar-ho als que ja no són criatures però tampoc són entesos en el món de l'electricitat.\nAl web de Red Eléctrica podeu trobar un vídeo en el que s'explica tot això, a més d'una certa promoció de l'empresa. Si us mireu el vídeo veureu algunes imatges poc habituals sobre els treballs de construcció i manteniment de les línies.\nQuin és el model més eficient per a l'electrodomès...\nFuncionament del sistema de transport d'energia el...


El Servei de COT de Sant Pau pioner amb una alternativa terapeutica en artrosi localitzada de genoll - Current Affairs\nEl Servei de COT de Sant Pau pioner amb una alternativa terapeutica en artrosi localitzada de genoll\nEl passat 1 d'agost, el Dr. Pablo Gelber, del Servei de Cirurgia Ortopèdica i Traumatologia, COT, va intervenir, amb èxit, a una pacient de 40 anys d'edat realitzant-li un trasplantament al·loempelt osteocondral fresc de tota la ròtula. Aquesta intervenció és la primera de la seva naturalesa realitzada a Catalunya.\nEls empelts osteocondrals frescos són obtinguts de donants menors de 45 anys i només poden ser implantats en els primers 15 dies des de l'extracció ja que es mantenen en mitjans de cultius sense utilització de fred o altres mètodes estàndards d'emmagatzematge. És una alternativa terapèutica en artrosi localitzada de genoll per a pacients joves disponibles en molt pocs centres al món. Gràcies al treball en conjunt amb el Banc de Sang i Teixits, aquesta intervenció va ser duta a terme amb èxit després dels molts esforços logístics que demana el lliurament d'aquests empelts.


El personal de seguretat d'un hospital valencià: «Coses pitjors t'has ficat pel cul»\nUn xic denuncia una agressió homòfoba en l'hospital General de Castelló\nL'Observatori contra la LGTBI-fòbia portarà el cas davant la Fiscalia\ndilluns, 29 de juny 2020 - 09:30h\nEl jove ha denunciat una agressió homòfoba | Twitter\nL'Hospital General de Castelló investigarà la denúncia d'una presumpta agressió homòfoba per part del personal de seguretat del centre cap a un xic que va acudir el divendres al servici d'urgències. L'Observatori contra la LGTBI-fòbia ha avançat que portarà els fets a la Fiscalia.\nEl director de l'Observatori, Antonio Abad, ha explicat que un xic que va acudir amb un quadre d'epilèpsia al centre hospitalari ha denunciat que, en despertar i sentir-se desorientat, els sanitaris van determinar que el seu comportament era violent i van cridar al personal de seguretat, que presumptament el van agredir.\nAbad ha explicat que, segons la denúncia del pacient, els guàrdies «el van tancar en l'habitació, li van donar una pallissa entre crits homòfobs i li van causar lesions». Pel que pareix, li van demanar que «no es queixara del dolor del colp perquè coses pitjors s'havia ficat pel cul», unes paraules que «marcarien claríssimament el caràcter homòfob de l'agressió», ha apuntat Abad, que explica que el pacient havia acudit amb la seua parella al centre. El jove ha contactat amb entitats d'atenció al col·lectiu LGTBI+ per a denunciar estos fets.\nEl director de l'Observatori ha remarcat que esta classe d'insults són «inacceptables» i, a demés, ha explicat que ja ha rebut anteriorment queixes d'usuaris de l'hospital per haver rebut un tracte vexatori per part del personal de seguretat.\nAbad ha indicat que el dissabte va mantindre una conversació amb la consellera de Sanitat Universal, Ana Barceló, en la que, segons ha destacat, Barceló va mostrar «molt bona disposició» per a determinar què va passar i que s'han sol·licitat els informes dels professionals que van intervindre. El responsable de l'Observatori és partidari de «fins i tot rescindir» el contracte a l'empresa que presta el servici de seguretat.\nL'hospital es defén amb una altra versió dels fets\nPer part seua, des de l'Hospital General de Castelló han donat una altra versió dels fets i han indicat que el pacient va agredir al personal sanitari del centre, uns fets que denunciaran en ser figures considerades d'autoritat.\nFonts del centre han explicat que el pacient, en recuperar-se d'un episodi d'epilèpsia, es va comportar de manera «violenta», «molt agitada» i cridant, fins al punt d'espentar a una auxiliar d'infermeria i tractar d'agredir a un zelador.\nEl pacient, segons l'hospital, es va dirigir a la porta d'urgències, a on el personal de seguretat el va reduir tant a ell com a la seua parella. El General de Castelló sosté que va haver-hi un forcejament en el que l'home va patir un colp en el cap i es va fer una bretxa en la cella i la seua parella també va rebre un colp en la galta.\nEn este sentit, des del centre hospitalari desconeixen si el personal de seguretat va pronunciar la frase homòfoba que el pacient denuncia i no poden «confirmar ni desmentir» l'atac verbal. En este sentit, l'hospital obrirà una investigació interna esta setmana per a aclarir els fets.\nEn tot cas, ha matisat, estes frases s'haurien dit després de la presumpta agressió física. L'hospital ha destacat que no pot valorar encara si va haver-hi una agressió homòfoba en si, però sí que pot afirmar que va haver-hi una agressió a personal sanitari.\nA demés, l'Hospital General ha afirmat que es va revisar el caràcter de les lesions produïdes durant l'altercat i que el pacient es va negar a rebre atenció en el centre i va firmar una alta voluntària.